《楚妃叹》
明代·穆孔晖

袅袅葛盈谷，芊芊草满陂。君王与虞丘，云梦射熊罴。

樊姬共九女，深宫治绤絺。絺绤妾当服，熊罴妾不食。

男儿志四方，君王事万国。缝裳亦妾职，逐禽非君力。

仓皇草树间，恒使予心恻。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。